Mans in hof oor moord | Netwerk24
Mans in hof oor moord
Drie mans het Maandagoggend (4 Februarie) in die Malmes­bury-hof op aanklag van moord verskyn.
Dit kom ná die dood van Dean Solomons wat Woensdag­aand (30 Januarie) in Gous­blom­straat in Wesbank ver­skeie kere met 'n mes gesteek is.
Volgens polisiewoordvoerder, sers. Henry du Rand, is die polisie omstreeks 20:20 deur lede van die gemeenskap na die toneel ontbied.
Met hul aankoms op die toneel was noodpersoneel reeds besig met die slagoffer. Hulle het die polisie meegedeel dat die slagoffer verskeie meswonde opgedoen het en dat sy toestand besig is om te verswak.
Ten spyte van noodpersoneel se pogings om Solomons aan die lewe te hou, is hy op die toneel dood. Die polisieonder­soek het gelei tot die inhegte­nis­neming van vier verdagtes. Een van die verdagtes is later vrygelaat omdat hy nie met die moord verbind kon word nie.
Die ander drie verdagtes, onderskeidelik 39, 35 en 23 jaar oud, het gisteroggend (Maandag) in die hof verskyn weens die moord. Teen druktyd was die uitslag van die hofverskyning nog nie bekend nie.